**Správa
o výchovno-vzdelávacej činnosti,
jej výsledkoch a podmienkach
za školský rok 2019/2020**

Podľa vyhlášky Ministerstva Školstva SR 9/2006 Z.z.

**Základné identifikačné údaje**

|  |  |
| --- | --- |
| **Názov školy** | Základná škola s materskou školou Veľké Leváre |
| **Adresa školy** | Melíškova 650, 908 73 Veľké Leváre |
| **Telefón** | +421 34 7794110, +421 911 979 375 |
| **E-mail** | riaditel@zsvlevare.edu.sk, riaditel@levare.sk  |
| **WWW stránka** | zsvlevare.edupage.org |
| **Zriaďovateľ** | Obec Veľké Leváre |

**Vedúci zamestnanci školy**

|  |  |  |  |
| --- | --- | --- | --- |
|  | **Priezvisko, meno** | **Služ. mobil** | **e-mail** |
| **Riaditeľ** | Mgr. Vladimíra Perničková | +421911979375 | riaditel@zsvlevare.edu.sk, riaditel@levare.sk |
| **Zástupca riaditeľa pre ZŠ** | Mgr. Peter Riška | +421911979380 | zastupca.zs@levare.sk |
| **Zástupca riaditeľa pre MŠ** | Mgr. Martina Allertová | +421910451150 | zastupca.ms@levare.sk |
| **Tajomníčka a ekonómka školy** | Anna Micháleková | +421905146035 | skolalevareuctv@gmail.com |
| **Vedúca ŠJ** | Iveta Ferenčičová | +421903352616 | iveta26@centrum.sk |

**Rada školy**

|  |  |
| --- | --- |
|  | **Titl., meno, priezvisko** |
| **predseda** | RNDr. Pavel Bernát |
| **pedagogickí zamestnanci** | Anna Slezáková |
|  |   |
| **ostatní zamestnanci** | Anna Micháleková |
|  |   |
| **zástupcovia rodičov** | František Kujan |
|  | Ing.arch. Lenka Masopustová |
|  | Mária Papánková |
|  | Silvia Repáňová |
|  |  |
| **zástupcovia zriaďovateľa** | Iveta Ferenčičová |
|  | Marek Kalivoda |
|  | Mgr. Blažej Pišoja |
|  | Mgr. Zuzana Pucherová, PhD. |

**Poradné orgány školy**

|  |  |  |
| --- | --- | --- |
| **Názov MZ a PK** | **Vedúci** | **Zastúpenie predmetov** |
| **Metodické združenie** | Mgr. Lucia Ďuráková | Všetky predmety na 1. stupni ZŠ |
| **Predmetová komisia jazykov a spoločenskovedných predmetov** | Mgr. Katarína Klímová | SJL, ANJ, NEJ, DEJ, OBN |
| **Predmetová komisia prírodovedných predmetov** | Mgr. Pavel Bernát | MAT, INF, BIO, CHEM, FYZ, TECH |
| **Predmetová komisia výchovných predmetov** | Mgr. Milan Hruboš | NAV, ETV, VYV, HUV, TŠV |
| **Predmetová komisia špeciálnych tried, žiakov so ŠVVP, vzdelávacích a výchovných problémov** | Mgr. Adriana Habová | výchovno-vzdelávací proces v ŠPT, problematika vzdelávania žiakov so ŠVVP, riešenie vzdelávacích a výchovných ťažkostí |

**Údaje o počte žiakov**

Počet žiakov školy: **272**
Počet tried: **14**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník:** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **počet tried** | 2 | 1 | 2 | 2 | 2 | 1 | 2 | 1 | 1 | 14 |
| **počet žiakov** | 37 | 23 | 34 | 32 | 39 | 29 | 33 | 20 | 25 | 272 |
| **z toho ŠVVP** | 1 | 0 | 1 | 0 | 2 | 2 | 5 | 5 | 4 | 20 |
| **z toho v ŠPT** | 0 | 0 | 0 | 0 | 1 | 1 | 3 | 3 | 3 | 11 |
| **z toho integrovaných v bežnej triede** | 1 | 0 | 1 | 0 | 1 | 1 | 2 | 2 | 1 | 9 |
| **z toho v ŠKD** | 19 | 13 | 14 | 9 |   |   |   |   |   | 55 |

**Zapísaní žiaci ZŠ**

Počet zapísaných prvákov k 30.6.2019: *37/ 23*
Skutočný počet žiakov 1.ročníka k 15.9.2019:*35/21*
Počet detí s odloženou školskou dochádzkou: *6/2*
Počet detí s dodatočne odloženou dochádzkou: *1/0*

**Ukončenie školskej dochádzky na ZŠ k 30.6.2020**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Nižší ročník** | **5.roč.** | **6.roč.** | **7.roč.** | **8.roč.** | **9.roč.** | **Spolu** |
| **Počet žiakov** | 0 | 1 | 0 | 0 | 0 | 25 | 26 |

**Úspešnosť žiakov na prijímacích skúškach na SŠ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Gym 8.roč** | **Gym 6.roč** | **Gym 4.roč** | **SOŠ** | **SOU** | **Duálna akadémia** | **Konzervatórium** | **Spolu** |
| **prihlásení** | 2 |   | 1 | 6 | 16 | 1 | 1 |  27 |
| **prijatí** | 1 |   | 1 | 6 | 16 | 1 | 1 |  26 |
| **% úspešnosti** | 50% |   | 100% | 100% | 100% | 100% | 100% |   |

**Klasifikácia tried**

Klasifikácia žiakov v danom školskom roku prebehla dvojakým spôsobom.

V prvom polroku boli žiaci klasifikovaní podľa metodického pokynu č.22/2011 o hodnotení žiakov základnej školy, 19/2015 o hodnotení žiakov s mentálnym postihnutím a ďalších metodických pokynov (pri žiakoch so ŠVVP podľa druhu ich postihnutia, resp. zdravotného znevýhodnenia).
Žiaci 2. - 9. ročníka a žiaci ŠPT boli hodnotení známkami. Vo vybraných predmetoch, odsúhlasených pedagogickou radou, neboli hodnotení (označenie absolvoval).

V druhom polroku - z dôvodu prerušenia prezenčného spôsobu vyučovania kvôli mimoriadnej situácii vyvolanej pandémiou COVID-19, boli žiaci hodnotení slovne. Slovné hodnotenie vychádzalo z odporúčaní MŠVVaŠ SR, bolo odsúhlasené pedagogickou radou.

Dôvody pre slovné hodnotenie v danej situácii boli nasledovné:

* nedostatok známok za obdobie prezenčného vyučovania v 2. polroku,
* nedostatok relevantných podkladov pre hodnotenie žiakov známkou počas dištančného vzdelávania.

Bližšie informácie o spôsobe vzdelávania a hodnotenia žiakov počas dištančného vzdelávania sa nachádzajú v správe za dané obdobie.

**Prospech žiakov**

Nehodnotení žiaci sú žiaci študujúci v zahraničí, ktorí sa z dôvodu protipandemických opatrení nemohli zúčastniť komisionálnych skúšok.

|  |  |  |  |  |
| --- | --- | --- | --- | --- |
| **Trieda** | **Počet** | **Prospeli** | **Neprospeli** | **Nehodnotení** |
| **I.A** | 16 | 16 | 0 | 0 |
| **I.B** | 17 | 17 | 0 | 0 |
| **II.A** | 23 | 22 | 0 | 1 |
| **III.A** | 19 | 19 | 0 | 0 |
| **III.B** | 15 | 15 | 0 | 1 |
| **IV.A** | 15 | 15 | 0 | 0 |
| **IV.B** | 17 | 17 | 0 | 0 |
| **V.A** | 21 | 21 | 0 | 3 |
| **V.B** | 17 | 16 | 0 | 1 |
| **VI.A** | 28 | 28 | 0 | 0 |
| **VII.A** | 30 | 30 | 0 | 0 |
| **VIII.A** | 17 | 16 | 0 | 1 |
| **IX.A** | 22 | 22 | 0 | 0 |
| **ŠPT7** | 11 | 11 | 0 | 0 |

 **Dochádzka žiakov**

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet** | **Zamešk. hod.** | **Zam. na žiaka** | **Ospravedlnené** | **Ospr. na žiaka** | **Neospravedlnené** | **Neosp. na žiaka** |
| **I.A** | 16 | 650 | 34,21 | 650 | 34,21 | 0 | 0,00 |
| **I.B** | 17 | 1060 | 62,35 | 1037 | 61,00 | 23 | 1,35 |
| **II.A** | 23 | 962 | 41,83 | 958 | 41,65 | 4 | 0,17 |
| **III.A** | 19 | 1073 | 56,47 | 1073 | 56,47 | 0 | 0,00 |
| **III.B** | 15 | 543 | 36,20 | 528 | 35,20 | 15 | 1,00 |
| **IV.A** | 15 | 1085 | 72,33 | 1044 | 69,60 | 41 | 2,73 |
| **IV.B** | 17 | 1115 | 65,59 | 1115 | 65,59 | 0 | 0,00 |
| **V.A** | 21 | 1171 | 55,76 | 1105 | 52,62 | 66 | 3,14 |
| **V.B** | 17 | 948 | 55,76 | 927 | 54,53 | 21 | 1,24 |
| **VI.A** | 28 | 2255 | 80,54 | 2118 | 75,64 | 137 | 4,89 |
| **VII.A** | 30 | 2332 | 77,73 | 2281 | 76,03 | 51 | 1,70 |
| **VIII.A** | 17 | 1962 | 115,41 | 1622 | 95,41 | 340 | 20,00 |
| **IX.A** | 22 | 2912 | 132,36 | 2863 | 130,14 | 49 | 2,23 |
| **ŠPT7** | 11 | 1144 | 104,00 | 1005 | 91,36 | 139 | 12,64 |

**Výsledky externých meraní**

Testovanie piatakov - T5 prebehlo 20. novembra 2020.
Testovanie deviatakov - Monitor 9 sa nekonal z rozhodnutia ministra školstva SR z dôvodu prerušenia vyučovania kvôli pandémii COVID-19.

|  |  |  |  |  |
| --- | --- | --- | --- | --- |
| **Názov** | **Počet žiakov** | **Priemerná úspešnosť školy v %** | **Priemerná úspešnosť v SR v %** | **Rozdiel** |
| **Testovanie 5** |   |   |   |   |
| **Matematika** | 32 | 56,8% | 63,4% | -6,6 |
| **Slovenský jazyk** | 32 | 53,2% | 64,8% | -11,6 |

**Odbory a učebné plány**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Učebný variant - bežná + špeciálna trieda** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **Počet tried v ročníku** | 2 | 1 | 2 | 2 | 2 | 1 | 2 | 1 | 1 | 14 |
| **ISCED 1 - počet tried** | 2 | 1 | 2 | 2 |   |   |   |   |   |   |
| **ISCED 2 - počet tried** |   |   |   |   | 2 | 1 | 2 | 1 | 1 |   |
| **ŠPT - ročníky - A variant** |   |   |   |   | 1 | 1 | 1 | 1 | 1 |   |
|  **- ročníky - B variant** |   |   |   |   |   |   |   |   | 1 |   |
| **RUP - počet hodín** | 20 | 20 | 23 | 25 | 24 | 25 | 26 | 27 | 25 |   |
| **ŠkVP - počet hodín** | 2 | 3 | 2 | 1 | 3 | 4 | 4 | 3 | 5 |   |
| **RUP pre ŠPT var. A** | - | - | - | - | 22 | 23 | 24 | 24 | 25 |   |
| **ŠkVP pre ŠPT var. A** | - | - | - | - | 4 | 3 | 4 | 4 | 4 |   |
| **RUP pre ŠPT var. B** | - | - | - | - | - | - | - | - | 22 |   |
| **ŠkVP pre ŠPT var. B** | - | - | - | - | - | - | - | - | 4 |   |

**Rozširujúce hodiny**

|  |  |  |  |
| --- | --- | --- | --- |
| **Učebný variant** | **Ročník** | **Predmet** | **Počet hodín v týždni** |
| **ISCED 1** | prvý | ANJ + MAT | 1 + 1 |
|  | druhý | ANJ + MAT | 2 + 1 |
|  | tretí | ANJ + MAT | 1 + 1 |
|  | štvrtý | MAT | 1 |
| **ISCED 2** | piaty | ANJ + MAT + INF | 1 + 1 + 1 |
|  | šiesty | ANJ + NEJ + MAT | 1 + 2 + 1 |
|  | siedmy | SJL + NEJ + MAT | 1 + 2 + 1 |
|  | ôsmy | NEJ + MAT | 2 + 1 |
|  | deviaty | SJL + MAT + ANJ + NEJ | 1 + 1 + 2 + 1 |

**Štruktúra tried**

|  |  |  |  |
| --- | --- | --- | --- |
|  | **Počet tried** | **Počet žiakov** | **Počet individ. integrovaných** |
| **Nultého ročníka** | 0 | 0 | 0 |
| **Prvého ročníka** | 2 | 35 | 1 |
| **Bežných tried** | 13 | 226 | 8 |
| **Špeciálnych tried** | 1 | 11 | 11 |
| **Pre nadaných** | 0 | 0 | 0 |
| **Spolu** | 14 | 272 | 20 |

**Zamestnanci**

|  |  |  |  |  |  |
| --- | --- | --- | --- | --- | --- |
| **Pracovný pomer** | **Počet pedag. prac.-ZŠ + ŠKD** | **Počet nepedag. prac. - ZŠ** | **Počet pedag. prac. - MŠ** | **Počet nepedag. prac. - MŠ** | **Počet nepedag. prac. - ŠJ** |
| **TPP** | 18 | 7 | 9 | 2 | 6 |
| **DPP** | 7 | 0 |  0 | 0 | 0 |
| **Znížený úväzok** | 6 | 0 |  0 | 0 | 0 |
| **Na dohodu** | 0 | 0 |  0 | 0 | 0 |
|  |   |   |   |   |   |
| **Pedagogickí asistenti** | 4+1 |   |   |   |   |

**Kvalifikovanosť pedagogických pracovníkov**

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov ZŠ** | 2 | 20 | 22 |
| **vychovávateľov** | 1 | 1 | 2 |
| **asistentov učiteľa** | 2 | 3 | 5 |
| **spolu** | 5 | 24 | 29 |
|  |   |   |   |
| **učiteľov MŠ** | 1 | 8 | 9 |

**Predmety vyučované nekvalifikovane**

|  |  |  |
| --- | --- | --- |
| **Trieda** | **Predmet** | **Počet hodín týždenne** |
| **1.A, 1.B** | ANJ | 2 |
| **4.A, 4.B** | PRI | 4 |
| **5.A, 5.B** | MAT | 10 |
| **6.A, 7.A, 8.A, 9.A, ŠPT** | FYZ | 7 |
| **ŠPT** | CHEM | 1 |
| **6.A, 7.A, 8.A, 9.A, ŠPT** | OBN | 5 |
| **5.A, 5.B, 6.A, 7.A, 8.A, 9.A, ŠPT** | GEO | 9 |
| **7.A, 9.A, ŠPT** | DEJ | 5 |
| **5.A, 5.B, 7.A** | BIO | 6 |
| **6.A, 7.A** | HUV | 2 |
| **5.r.-chlapci, 6. ročník, 7. ročník, 8. r.-chlapci** | TŠV | 12 |
| **8.A, 9.A, ŠPT** | ETV | 3 |

**Vzdelávanie zamestnancov**

|  |  |  |
| --- | --- | --- |
| **Vzdelávanie pedagogických zamestnancov** | **Počet absolventov** | **Počet študujúcich** |
| **1.kvalifikačná skúška** | - | - |
| **2.kvalifikačná skúška** | 1 | - |
| **Funkčné vzdelávanie** | 2 | - |
| **Špecializačné inovačné štúdium** | - | - |
| **Špecializačné kvalifikačné** | - | - |
| **Postgraduálne** | - | - |
| **Doplňujúce pedagogické** | 1 | - |
| **Adaptačné vzdelávanie** | 2 | 1 |
| **Aktualizačné vzdelávanie** | 32 | - |
| **Iné (IRPU)** | 2 | - |

Vzdelávanie zamestnancov základnej i materskej školy prebiehalo podľa plánu profesijného rozvoja - konkrétne podľa ročného plánu vzdelávania pedagogických zamestnancov.

Z dôvodu pandemickej situácie a presmerovania vzdelávania na dištančnú formu aj vzdelávanie učiteľov prebiehalo v druhom polroku formou dištančného vzdelávania.

 **Semináre - webináre:**

·       Semináre zamerané na prírodovedné predmety, enviromentálnu výchovu (Záhrada, ktorá učí, Túlavý autobus, ...) – 3 účastníci.

·       Semináre zamerané na hodnotenie žiakov (priebežné slovné hodnotenie, záverečné slovné hodnotenie) – 5 účastníkov.

·        Semináre zamerané na manažment „online“ vzdelávania (LEAF vzdelávanie) – 1 účastník.

·       Semináre zamerané na využívanie inovatívnych metód vo vyučovaní jednotlivých predmetov (ANJ, čítanie, ...) – 4 účastníci.

·       Semináre zamerané na poznávanie dejín Slovenska po roku 1945 – 1 účastník.

·       Semináre zamerané na vzdelávanie žiakov so ŠVVP (autizmus, poruchy pozornosti, vývinové poruchy učenia, ...) – 1 účastník.

Súčasťou vzdelávania pedagogických zamestnancov boli i kolegiálne stretnutia online zamerané na zvládnutie dištančného vzdelávania žiakov:

o   ako učiť „online“,

o   ako uložiť vzdelávací materiál na web (pracovné listy, videá, testy, ...),

o   ako hodnotiť pri dištančnom vzdelávaní, ...

Viacero vzdelávaní (školské knižnice, ...) bolo zrušených z dôvodu protipandemických opatrení.

**Prehľad výsledkov súťaží a olympiád**

|  |  |  |
| --- | --- | --- |
| **Druh súťaže** | **Názov súťaže** | **Úspechy** |
| **recitačná** | Šaliansky Maťko | 3. miesto v okresnom kole - 2 žiaci |
|  | Zúbkove pramene | \* |
| **olympiáda** | Pytagoriáda | \* - 9 úspešných riešiteľov |
|  | Olympiáda v slovenskom jazyku | \* |
|  | Olympiáda v anglickom jazyku | \* - 2 úspešní riešitelia |
| **výtvarná** | Farebná jeseň | Účasť |
|  | Záhradkárska | Účasť |
| **športová** | Futsal | postup do okresného kola |
| **matematická** | Klokan | 3 úspešní riešitelia |
| **IT** | iBobor | účasť, úspešní riešitelia |

Poznámka:

\* - súťaže, pri ktorých sa z dôvodu pandémie uskutočnilo len školské kolo.

**Projekty**

Aj v tomto školskom roku mala škola v pláne zapojiť sa do mnohých aktivít a projektov, či už vlastných alebo organizovaných v regióne či celoštátne. V prvom polroku sa mnohé z plánovaných činností podarilo realizovať. V druhom polroku však z dôvodu protipandemických opatrení prišlo k zatvoreniu škôl a zavedeniu dištančného spôsobu vyučovania, kvôli čomu i realizácia mnohých aktivít či projektov musela byť prerušená alebo úplne zastavená.

Napriek tomu sa žiaci i učitelia snažili zapájať a udržať tradíciu aktivít, ktoré už máme na škole zavedené – či už formou „online“, prispôsobením podmienok alebo odložením podujatí na vhodnejší čas.

1. ***Dlhodobé (prebiehajúce na regionálnej alebo celoštátnej úrovni)***

**Školské ovocie** – projekt podporovaný ministerstvom pôdohospodárstva a EÚ. Jeho cieľom je podporovať zdravé stravovanie u detí a žiakov. Do projektu je zapojená MŠ i ZŠ, pričom okrem rôznej ponuky ovocia k obedu využíva i ponuku distribútora – 3x v školskom roku ovocie pre každého žiaka (bez ohľadu na skutočnosť, či sa stravuje v školskej jedálni).

**Školské mlieko** – projekt taktiež podporovaný ministerstvom pôdohospodárstva a EÚ so zameraním na zdravú životosprávu detí a zvýšenie konzumácie mlieka a mliečnych výrobkov formou. Projekt prebieha v ZŠ formou predaja dotovaných mliečnych výrobkov z mliečneho automatu.

**Komparo** – projekt, ktorý dlhodobo prebieha v škole so zameraním na oboznámenie sa žiakov s procesom testovania a ich  prípravu naň (T5, Monitor 9, kontrolné testovania ako PISA,...). Testovania sa zúčastňujú žiaci 4. a 9. ročníka. S finančným zabezpečením projektu škole pomáha Združenie rodičov pri základnej škole.

**Teach for Slovakia**  - projekt podporovaný MŠVVaŠ SR so zameraním na profesionálny a osobnostný rast absolventov vysokých škôl, pričom rovnako dôležitým cieľom je vnášanie inovácií a moderných poznatkov do školstva. Prínosom pre našu školu zo zapojenia sa do tohto projektu je mladý absolvent vysokej školy, ovládajúci cudzí jazyk, ktorý prináša množstvo nápadov a energie do kolektívu pedagógov i žiakov. Zároveň vďaka spolupráci s TfS majú žiaci i učitelia možnosť zúčastňovať sa mnohých poznávacích i vzdelávacích aktivít doma i v zahraničí, či možnosť zapájať sa do projektov a programov, podporujúcich vzdelávanie, zážitky či metodickú pomoc od odborníkov.

**Národný projekt „Pomáhajúce profesie v edukácii detí“** – národný projekt ministerstva školstva, zastrešený metodicko-pedagogickým centrom v Prešove, podporovaný EÚ, ktorého cieľom je pomáhať s inklúziou ako aj riešením vzdelávacích či výchovných problémov na školách.

Naša škola sa do projektu zapojila v decembri 2019 so žiadosťou o finančnú podporu pri tvorbe inkluzívneho tímu. Od apríla 2020 škola zamestnáva špeciálnu pedagogičku, od septembra 2020 školskú psychologičku a dvoch pedagogických asistentov. Cieľom zapojenia sa do projektu je identifikovať ťažkosti žiakov či už vo vzdelávacej oblasti alebo v správaní a pomôcť im v spolupráci s rodičmi a pedagógmi realizovať sa v školskom i bežnom prostredí s využitím svojho potenciálu a zároveň zvládnuť pravidlá spoločnosti a rešpektovať ich.

**Spolupráca s OZ Čisté srdce a Centrom záujmových aktivít** – v rámci tohto projektu škola už dlhodobo spolupracuje s Centrom i občianskym združením, pričom sledujú spoločný cieľ – pomôcť žiakom z rôznych spoločenských prostredí prekonávať ťažkosti pri vzdelávaní a zároveň zmysluplne vypĺňať svoj voľný čas.

**Spolupráca s CPPPaP, Policajným zborom, Úradom práce, sociálnych vecí a rodiny** – spolupráca s danými orgánmi prebieha predovšetkým na úrovni konzultácií pri riešení problémov žiakov v plnení si povinnej školskej dochádzky či nevhodnom správaní, diagnostikovaní ťažkostí pri vyučovaní, či realizácii aktivít, zameraných na prevenciu závislostí, šikany a kyberšikany a p.
V spolupráci s ÚPSVaR každoročne využívame dobrovoľnícku službu, v rámci ktorej poskytujeme priestor na získanie pracovných návykov dobrovoľníkom ako pomocným pedagogickým asistentov v MŠ, ZŠ či ako pomocnému personálu pri prevádzke školy.

**Biela pastelka** – verejná zbierka organizovaná Úniou nevidiacich a slabozrakých, ktorej sa opakovane zúčastňujeme ako účastníci i pomocníci pri realizácii zbierky.

**Recyklohry** – školský recyklačný program, zameraný na prehĺbenie poznatkov žiakov v oblasti triedenia a recyklácie odpadu. Formou recyklohier triedime predovšetkým použité batérie a drobný elektroodpad.

**Milión detí sa modlí ruženec** – aktivita prebiehajúca pod záštitou ACN pápežskej nadácie, ktorej cieľom je viesť žiakov k empatii s trpiacimi. Prebieha jednorazovo – v stanovenú hodinu vopred určený deň v októbri, kedy sa skupina žiakov s katechétom modlí ruženec.

**Rekonštrukcia MŠ** – v priebehu školského roka bola realizovaná rekonštrukcia priestorov MŠ s cieľom rozšíriť kapacitu škôlky na počet 115 detí. Rozširovali sa priestory učební (každá učebňa má svoju hraciu a spaciu časť), rekonštruovali sa sociálne zariadenia, zriadila sa práčovňa a sušiareň. Rozšírili sa priestory pre pedagogických zamestnancov i upratovačky. V MŠ prebehla výmena svietidiel, maľovanie priestorov, výmena podláh, vykurovania, nákup vybavenia (nábytok, postieľky, telocvičňové zostavy, ...). Súčasťou rekonštrukcie bolo i zriadenie nového detského ihriska s dvomi pieskoviskami a hracou zostavou v areáli školy, ktoré môžu využívať deti MŠ i ŠKD.
V súčasnosti po rekonštrukcii máme k dispozícii 6 plnohodnotných tried s celkovým počtom detí 116. Po menšej stavebnej úprave môžeme zvýšiť kapacitu MŠ až na 130 detí.

1. ***Krátkodobé***

Krátkodobé projekty sú zväčša zamerané na trvanie jedného roka, prípadne menej, avšak s cieľom získať ich realizáciou profit pre školu do budúcnosti – či už sa zameriame na technické vybavenie školy, skrášlenie priestorov či vzdelávanie.

V minulom roku sme požiadali o dotáciu na skrášlenie priestorov školského areálu s cieľom vytvoriť priestor využiteľný na vzdelávanie, záujmovú činnosť či oddych. Napriek tomu, že dotáciu sme nezískali, s pomocou miestnych občanov, zriaďovateľa a pracovníkov Obecného úradu sme realizovali úpravu časti areálu na školskú záhradu. Žiaľ, z dôvodu prerušenia vyučovania a zatvorenia škôl sa nám podarilo zatiaľ vytvoriť len skalku s bylinami a kvetmi, o ktoré sa stará záhradkársky krúžok, zriadený na našej škole.

1. ***Vlastné projekty a aktivity***

Medzi vlastné projekty, ktoré realizujeme každý rok patria činnosti a aktivity, ktorých cieľom je rozvíjať u žiakov vedomosti z rôznych oblastí vzdelávania. V rámci týchto aktivít sa snažíme u žiakov vzbudiť záujem o spoznávanie nových vecí, rozširovať ich obzory a motivovať ich k samostatnému a cielenému získavaniu nových skúseností a zážitkov. Dôležitou súčasťou týchto aktivít je prepájanie bežného života so vzdelávacím obsahom, s ktorým sa stretávajú pri každodennom vyučovaní. K takýmto aktivitám patria tematické dni (alebo dlhšie časové úseky) ako ***Európsky deň jazykov, Deň finančnej gramotnosti, Európsky týždeň športu, Deň jablka, Deň Zeme, Deň vody, ....***

Niektoré projekty zameriavame skôr na oblasť výchovy, budovanie vzťahov medzi rovesníkmi, mladšími a staršími žiakmi, ako i dospelými a deťmi – učiteľmi a žiakmi. Ich cieľom je rozvíjanie reflexie a sebareflexie, kritického myslenia, ale i vzájomného rešpektu a empatie. K takýmto aktivitám patria činnosti, ktorých výsledkom je jednodňové podujatie alebo pravidelne sa opakujúca aktivita, ktorá však v sebe skrýva dôležitú fázu príprav, samotnú realizáciu i hodnotenie výsledku – ***Detský čin mesiaca, Vianoce v škole, Vianočná a Valentínska pošta, Imatrikulácia prvákov*** ale i budovanie pozitívneho vzťahu k prírode - ***školské brigády,*** či vzťahu ku knihám – ***15-minútové čítanie, návšteva výstavy Pedagogika – Bibliotéka, besedy, návšteva divadelných predstavení.***

V tomto školskom roku sme pri príležitosti imatrikulácie prvákov realizovali v spolupráci so zriaďovateľom aktivitu – ***vysádzanie lipovej aleje.*** Počas podujatia si prváci so svojimi rodičmi ( ale i žiaci z vyšších ročníkov našej školy či deti z MŠ) s pomocou pracovníkov obecného úradu a dobrovoľníkov z radov poslancov, hasičov a členov komisií mohli zasadiť svoju lipu v priestore na to určenom. Z tohto podujatia by sme veľmi radi urobili tradíciu, ktorá sa bude každoročne opakovať a pestovať v žiakoch i ostatných obyvateľoch obce pozitívny vzťah k svojmu okoliu i k prírode celkovo.

Pri príležitosti Medzinárodného dňa školských knižníc sme realizovali podujatie ***Literárne soireé.*** Jeho cieľom bolo budovať v deťoch pozitívny vzťah k slovu – písanému i hovorenému – a to formou prezentácie vlastnej tvorby. Počas pondelkového večera v kultúrnom dome prezentovali žiaci básne a poviedky svojich kamarátov a svoje. Súčasťou programu bolo hudobné vystúpenie žiakov našej školy a pozvaných hostí.

Súčasťou každoročných podujatí a aktivít našej školy sú i vystúpenia žiakov pre rodičov či obyvateľov obce pri rôznych príležitostiach (*Deň úcty k starším, Mikulášska besiedka, Levársky advent,...*). Mnohé z týchto podujatí sa však v tomto školskom roku nemohli realizovať z dôvodu protipandemických opatrení. Preto mnohé aktivity preniesli učitelia na webovú stránku našej školy (*uverejnené veršíky, priania, kresby ku Dňu matiek, Dňu otcov, k Veľkej noci).*

Prostredníctvom webovej stránky škola prezentuje svoju činnosť, pravidelne informuje rodičov i širokú verejnosť o plánovaných aktivitách, podujatiach, realizovaných projektoch či ďalších novinkách. Prostredníctvom elektronickej žiackej knižky poskytujú učitelia rodičom spätnú väzbu o výsledkoch vzdelávania ich detí, ako aj základné informácie o preberanom učive, domácich úlohách či plánovaných testoch a previerkach.

**Zhodnotenie činnosti metodických orgánov v školskom roku 2019/2020**

**Zhodnotenie činnosti metodického združenia**

Počet členov metodického združenia v danom školskom roku bolo 7, zasadnutia sa konali 3x. Počas školského roka prišlo k výmene učiteľov v 3.A a 4.B (odchod na iné pracovisko, dlhodobá PN).
V druhom polroku prebiehalo vyučovanie v bežnej forme len do marca 2020. Následne bolo z dôvodu pandémie COVID-19 zavedené rozhodnutím ministra školstva dištančné vzdelávanie. Počas prezenčného i dištančného vzdelávania sa členovia MZ snažili plniť stanovené úlohy a vzdelávať žiakov prispôsobiac sa zmeneným podmienkam.

**Hlavnými úlohami MZ bol:**

* Rozvoj čitateľskej gramotnosti na všetkých predmetoch, rozvoj čítania s porozumením, ktoré bolo podporované pravidelnými návštevami školskej a obecnej knižnice, zapájaním žiakov do recitačných súťaží či účasťou na divadelnom predstavení.
* Prepájanie učenia so životom na predmetoch prvouka, prírodoveda a vlastiveda, využívanie interaktívneho, zážitkového a skúsenostného učenia (vychádzky do okolia, učenie sa v prírode). Naplánované exkurzie sa z dôvodu COVID -19 nemohli uskutočniť.
* Rozvoj finančnej gramotnosti.
* Venovanie pozornosti adaptácii žiakov prvých tried na nové školské prostredie.
* Budovanie enviromentálneho cítenia u žiakov zapájaním sa do rôznych projektov ako napr. Recyklohry, Domestos, eko – aktivity s Henkelom, triedením odpadu v triedach, ako aj úprave prostredia tried a chodieb (nástenky, ...)
* Vzdelávanie pedagogických zamestnancov formou seminárov, webinárov, ako aj odovzdávaním si skúseností prostredníctvom kolegiálneho učenia.

**Námety do budúceho školského roka**

* zlepšiť materiálne vybavenie tried – zakúpiť nový nábytok, dataprojektory, biele tabule,
* oddeliť triedy 1. stupňa od tried 2. stupňa a špeciálnej triedy z dôvodu veľkého vekového rozdielu,
* zmeniť učebnice matematiky pre 3. a 4. ročník,
* navštevovať interaktívne výstavy a exkurzie

 **Zhodnotenie činnosti predmetovej komisie jazykov a spoločenskovedných predmetov**

Predmetová komisia mala v školskom roku 2019/2020 šesť členov a zasadala trikrát.

**Hlavné body programu zasadnutí PK v školskom roku 2019/2020 boli:**

* revízia TVVP a ich priebežné plnenie,
* hodnotenie v rámci jednotlivých predmetov,
* plnenie individuálnych úloh jednotlivých členov PK,
* príprava žiakov 5. a 9.ročníka na celoslovenské testovanie T5 a T9 a na prijímacie skúšky na stredné školy,
* organizácia predmetových súťaží a príprava žiakov na vybrané súťaže,
* vzdelávanie žiakov so ŠVVP,
* účasť členov PK na odborných seminároch a kurzoch kontinuálneho vzdelávania,
* sprostredkovanie a výmena pedagogických skúseností,
* materiálne a technické zabezpečenie školy,
* diagnostika žiakov so vzdelávacími problémami,
* mimoškolské podujatia,
* analýza činnosti PK a návrhy na zlepšenie činnosti PK, ktoré by smerovali k zlepšeniu výchovno – vzdelávacích výsledkov,
* nastavenie práce, fungovania a hodnotenia počas dištančného vyučovania.

Základnou učebnou pomôckou boli učebnice, vyučujúci v rámci výchovno – vzdelávacieho procesu využívali aj pracovné zošity, CD prehrávače, didaktické nástenné tabule, didaktické hry, mapy a atlasy. Súčasťou procesu učenia bolo aj využívanie online cvičení dostupných na internete.

Počas dištančného vyučovania využívali vo veľkej miere vyučujúci online cvičenia, testy, vzdelávacie videá, pripravovali pre žiakov podklady v elektronickej podobe. Časť vyučujúcich využívala počítačový program/ aplikáciu ZOOM, prostredníctvom ktorej uskutočňovali online hodiny.

**Využitie odborných učební**

Počas školského roka 2019/2020 sa využívala na výučbu anglického a nemeckého jazyka jedna jazyková učebňa. Vzhľadom na obmedzené priestory spôsobené rekonštrukciou MŠ sa ako učebňa jazykov využívala čiastočne aj školská knižnica. Sporadicky boli na vyučovanie jazykov využívané aj počítačové učebne.

**Školská knižnica**

Školská knižnica plnila podobne ako po iné roky funkciu nielen vzdelávacieho, ale aj kultúrneho centra školy. Uskutočnilo sa v nej viacero kultúrnych podujatí, školských súťaží, niekoľko prednášok. Priestory školskej knižnice boli využívané aj na jednotlivé vyučovanie hodiny, záujem o vyučovanie v knižnici bol vysoký a presahoval kapacitné možnosti knižnice. Vyučovanie tu preto prebiehalo podľa vopred pripravených rozvrhov, prípadne sa dodatočne koordinovalo.

Knižničný fond bol prístupný žiakom i zamestnancom školy počas pravidelných výpožičných hodín. Vybrané knihy zo školskej knižnice boli presunuté do miniknižníc, ktoré boli v tomto školskom roku vybudované na chodbách na prvom, druhom a treťom poschodí. Tieto knihy boli voľne k dispozícii žiakom a boli využívané počas prestávok.

**Celoslovenské testovanie žiakov 5.a 9.ročníka**

Príprava žiakov na T5 a T9 bola realizovaná na hodinách slovenského jazyka a literatúry. Súčasťou prípravy na T9 bolo aj testovanie KOMPARO. T9 sa pre mimoriadnu situáciu neuskutočnilo.

**Príprava žiakov na prijímacie skúšky na stredné školy**

Príprava žiakov 9.ročníka na prijímacie skúšky na stredné školy prebiehala súčasne s preberaním učiva na hodinách slovenského jazyka a literatúry. Na stredné školy boli prijatí všetci žiaci 9.ročníka (22 žiakov). Prehľad stredných škôl je dostupný v záverečnej správe výchovnej poradkyne.

Z piateho ročníka sa na štúdium na osemročnom gymnáziu v Malackách dostal 1 žiak.

**Návrhy a odporúčania do budúceho školského roka:**

* včasná diagnostika žiakov na 1.stupni,
* podpora spolupráce učiteľov so špeciálnou pedagogičkou,
* dopracovanie obsahu výstupných projektov zo spoločenskovedných predmetov,
* zachovanie vstupných a výstupných testov, práca s dátami získanými z výstupných a vstupných testov,
* zatienenie jazykových učební a školskej knižnice,
* podpora učiteľov a tried v 15- minútovom čítaní,
* citlivé priraďovanie spoločenskovedných predmetov na druhom stupni učiteľom, ktorí majú o predmet a jeho kvalitnú výučbu záujem.

 **Zhodnotenie činnosti predmetovej komisie prírodovedných predmetov**

Komisia zasadala v danom školskom roku 3-krát, členov komisie bolo 5. Hlavnými úlohami bola zvládnuteľnosť výchovno-vyučovacích plánov, dosiahnuté výsledky v súťažiach a hodnotenie výchovno-vyučovacích výsledkov žiakov.

*Matematika:*

V prvom polroku prebiehalo testovanie piatakov T5. Výsledky testovania sú zaznamenané v tabuľke účasti na testovaní.
V priebehu prvého polroka prišlo k výmene učiteľa matematiky u žiakov 5. ročníka (nástup na materskú dovolenku).
Počas prvého polroka prebiehala taktiež príprava na Monitor 9 (testovanie deviatakov), súčasťou ktorého bolo aj prípravné testovanie KOMPARO. Z dôvodu pandémie COVID-19 však bolo testovanie deviatakov zrušené.
Po prechode na dištančné vzdelávanie (marec 2020) boli žiaci vzdelávaní prostredníctvom dostupných médií – predovšetkým elektronicky cez edupage, online hodinami.

Účasť na súťažiach: pytagoriáda – prebehlo len školské kolo.

*Informatika:*

V prvom polroku prebiehalo vyučovanie podľa plánov. Žiacisa zapojili do online súťaže iBobor, ktorej hlavným cieľom je podporiť záujem o informačné a komunikačné technológie (IKT). Účasť žiakov našej školy bola veľmi vysoká v každom ročníku. Mnohí dosiahli výborné výsledky.

Od marca začalo online vyučovanie. Úlohy boli žiakom zadávané elektronicky cez školskú stránku. Pri zadaní domácich úloh boli žiakom posielané aj návody (prezentácie v Power Pointe, dokumenty vo Worde, webové odkazy na zaujímavé s učivom súvisiace webové stránky) ako domáce úlohy vypracovať. Žiaci vypracovávali domáce úlohy podľa svojich technických možností.

*Prírodovedné predmety:*

Vzhľadom na situáciu v prvom polroku prebiehalo vyučovanie podľa plánu, v druhom polroku bolo vyučovanie dištančné. Z dôvodu nedostatočných možností kontrolovať vzdelávanie žiakov a optimálne hodnotiť ich vzdelávacie výsledky sme v druhom polroku pristúpili k slovnému hodnoteniu.
Plánované aktivity – exkurzie, zážitkové aktivity, ... – prebehli len v prvom polroku. Z dôvodu pandémie boli zrušené aj všetky súťaže (Mladý záhradkár, ...)

**Námety a odporúčania do budúceho školského roka:**

* vybaviť učebne informatiky novými počítačmi,
* pripraviť učebňu chémie na plnohodnotné vzdelávanie s interaktívnou tabuľou,

### navrhujeme, aby predmet technika 9. ročník bol spojený s predmetom matematika ako dvojhodinovka. Žiaci by mali dostatok času pripraviť sa v pohode na testovanie. Učivo techniky bude rozpracované tak, aby boli splnené štandardy. Žiaci v deviatom ročníku dosahujú slabé výchovno - vyučovacie výsledky a potrebujú viac času na prípravu testovania.

### Zhodnotenie činnosti predmetovej komisie výchovných predmetov

Predmetová komisia výchovných predmetov mala v školskom roku 2019/2020 6 členov. Zasadnutia sa konali 3x. Hlavnými úlohami boli predovšetkým otázky výchovy a vzdelávania, zapájania žiakov do súťaží a mimovyučovacích podujatí, materiálne a organizačné zabezpečenie vyučovania výchovných predmetov. Významným problémom je i otázka motivácie žiakov k lepším výsledkom a následne ich zviditeľňovaniu na stránke školy, či na nástenkách v priestoroch našej školy.
V prvom polroku sa vyučovalo podľa plánu, žiaci sa aktívne pod vedením vyučujúcich zapájali do školských podujatí (imatrikulácia prvákov, Vianoce v škole) a súťaží (Farebná jeseň, súťaž záhradkárov, ...).

V druhom polroku po prechode na dištančné vzdelávanie boli všetky súťaže zrušené. Žiaci vypracovávali zadania z jednotlivých predmetov vo vopred stanovených termínoch, pričom na motiváciu a vysvetlenie úloh im boli zasielané inštruktážne videá, prezentácie a p.

**Odporúčania pre nasledujúce obdobie**

* Aj v budúcnosti pracovať osvedčeným spôsobom: na každom zasadnutí PK formulovať čiastkové úlohy s určením termínu a zodpovednosti za ich splnenie.
* Prijímať opatrenia a plniť ich s cieľom neustáleho zvyšovania kvality práce
a výsledkov žiakov.

 **Zhodnotenie činnosti predmetovej komisie špeciálnych tried, žiakov so ŠVVP a výchovných problémov**

Predmetová komisia mala v školskom roku 2019/2020 mala 11 členov a zasadala 3x.

Medzi **hlavné body programu** zasadnutí patrili:

* plán práce predmetovej komisie v šk. roku 2019/2020
* vypracovanie IVP pre žiakov so ŠVVP, TVVP pre žiakov ŠPT a ich priebežné plnenie
* práca so žiakmi so ŠVVP
* výmena skúseností pedagogických pracovníkov
* analýza činnosti PK a návrh opatrení na zlepšenie činnosti PK.

**Školenia učiteľov**

Webináre: ADHD v školskej praxi, Zásady práce so žiakom s dyslektickými problémami

**Programy pre žiakov ZŠ v spolupráci s CPPPaP**

* 9. ročník - Moje budúce povolanie

 Profesionálna orientácia

**Počty žiakov v ŠPT**

Na ZŠ s MŠ pracovala jedna špeciálna trieda. Navštevovalo ju 11 žiakov (z toho 3 dievčatá a 8 chlapcov). Boli vzdelávaní podľa učebných plánov pre žiakov s mentálnym postihnutím ISCED1 - variant A (10 žiaci) a variant B (1 žiak) v týchto ročníkoch:

5. ročník, 6. ročník, 7.ročník, 8.ročník, 9.ročník.
2 žiaci 9. ročníka ukončili školskú dochádzku a pokračujú v štúdiu na učilišti na Patrónke (Rosa).

1 žiak 9.ročníka vzdelávaný podľa variantu B získal primárne vzdelanie a ukončil školskú dochádzku dovŕšením 16.roku. Žiak bol na základe žiadosti rodičov vzhľadom na pretrvávajúce vyučovacie problémy vzdelávaný individuálne, podľa učebných plánov pre žiakov so stredným stupňom mentálneho postihnutia ISCED1 - variant B. Školu navštevoval každú stredu v týždni v rozsahu 2-3 vyučovacích hodín.

**Výchovné opatrenia**

Počas školského roka boli výchovné problémy zapisované všetkými učiteľmi do Zošita pochvál a pokarhaní. Závažnejšie problémy boli riešené formou pohovorov, ktoré boli vykonávané za účasti riaditeľky školy, zástupcu RŠ (najmä nosenie mobilov, porušovanie školského poriadku, narúšanie vyučovania a poškodzovanie majetku školy).

O pohovoroch boli vykonané Záznamy o pohovore so žiakmi a so zákonnými zástupcami.

Na takýto spôsob riešenia problémov boli zo strany učiteľov pozitívne odozvy.

 **Návrhy a odporúčania pre budúci školský rok**

Vo výchovno-vyučovacom procese v rámci školy a v podmienkach ŠPT sa zameriavať na:

* depistáž detí predškolského veku v MŠ, u ktorých sa vyskytuje znížená úroveň rozumových schopností a problémy so socializáciou,
* včasné podchytenie a podporu žiakov s výraznými výchovno-vyučovacími problémami,
* sledovanie žiakov s výchovno-vyučovacími problémami vo všetkých triedach školy, najmä na I. stupni,
* zefektívnenie a poskytnutie konzultácií triednym učiteľom so školským špeciálnym pedagógom a výchovným poradcom v prípade, že sa v ich triede vyskytne akýkoľvek výchovno-vyučovací problém,
* odporúčanie spolupráce triednych učiteľov a rodičov s poradňou v CPPPaP, pri SŠ v Malackách a na SŠ Dolinského v Bratislave,
* podporu a zabezpečenie dodržania termínov vyšetrení zo strany rodičov
* participovanie na vyšetreniach, ktoré boli z dôvodu protipandemických opatrení odložené a tým vytvoriť vhodné podmienky pre žiakov vyžadujúcich špecifickú špeciálno -pedagogickú podporu,
* eliminovanie výchovno-vyučovacích problémov žiakov zo strany všetkých učiteľov,
* individuálny prístup k žiakom so ŠVVP s prihliadaním na ich zdravotný stav a možnosti osobnostného rozvoja,
* dodržiavanie odporúčaní CPPPaP u žiakov so ŠVVP v rámci tried ZŠ a vnímanie týchto žiakov ako plnohodnotných žiakov s možnosťou lepšej socializácie,
* využitie poskytnutých dotácií a asistentov pridelených k žiakom so ŠVVP v rámci možností školy, ktoré by zlepšili plynulý priebeh vyučovacieho procesu
* zapájanie žiakov ŠPT do aktivít a kultúrnych podujatí organizovaných ZŠ s MŠ
* vykonanie rediagnostického špeciálno-pedagogického vyšetrenia u žiakov, u ktorých nastali závažné zmeny v zdravotnom stave po zaradení do ŠPT(zlepšenie aj zhoršenie),
* vytvorenie podporného tímu v spolupráci so špeciálnym školským pedagógom, ktorý sa bude podieľať na zlepšení celkovej klímy v škole i mimo nej.

 **Výsledky inšpekčnej činnosti**

V uplynulom školskom roku neprebehla na škole inšpekčná činnosť.

**Materiálno-technické podmienky**

Základná škola s materskou školou v sebe zahŕňa 4 zložky:

* základnú školu
* materskú školu
* školskú jedáleň
* školský klub detí.

 **Základná škola**

Priestory základnej školy momentálne pokrývajú potrebu školy vzhľadom na naplnenosť tried žiakmi. Avšak vzhľadom na vhodnosť umiestnenia tried (spájanie tried prvého a druhého stupňa do spoločných priestorov) by bolo vhodné uvažovať o stavebných úpravách v jej priestoroch.

*Triedy, učebne, spoločné priestory*

Základná škola má k dispozícii 25 miestností, ktoré môže využívať ako kmeňové triedy či učebne. Niektoré z nich však nie sú vyhovujúce pre vyučovanie žiakov.
V školskom roku 2019/2020 škola využívala 14 tried ako kmeňových, 1 jazykovú učebňu, 2 učebne výpočtovej techniky, knižnicu, hudobnú sieň. Dve oddelenia školského klubu detí ako i zborovňa a jazyková učebňa boli v tomto školskom roku využívané ako kmeňové triedy z dôvodu uvoľnenia priestorov pre deti materskej školy. V priestoroch školy máme k dispozícii školskú kuchynku, učebňu chémie a laboratórium, ktoré sú však pre nevyhovujúci stav veľmi málo využívané. Taktiež máme priestory pre polytechnickú učebňu. Učebňa chémie i polytechniky je súčasťou projektu rekonštrukcie odborných učební, ktorý by mal byť realizovaný v nasledujúcom školskom roku.
V závere školského roka (počas prázdnin) boli v priestoroch školy vykonané rekonštrukčné práce – výmena okien na schodisku v priestoroch druhého stupňa a vymaľovanie 3 tried v priestoroch prvého stupňa. Boli opravené okenné žalúzie v triedach na druhom stupni a doplnené v kabinetoch školského psychológa a špeciálneho pedagóga. Počas prázdnin a  v nasledujúcom školskom roku je plánované zateplenie časti budovy školy (priečelie, hlavný vchod do budovy).

Vybavenie tried zatiaľ pokrýva požiadavky školy, avšak je veľmi zastarané a nevyhovujúce. Triedy ako i kabinety učiteľov by potrebovali výmenu nábytku (skrine, police, ...). Taktiež je potrebné doplniť lavice a stoličky pre špeciálnu triedu a chýbajúci počet pre zvyšné triedy (vzhľadom na vyšší počet žiakov).

*Telocvične, sociálne zariadenia, chodby*

Škola má dve telocvične, náraďovňu a k nim patriace šatne, sociálne zariadenia, sprchy, saunu. V minulom školskom roku bola dokončená rozsiahla rekonštrukcia telocviční a priľahlých priestorov, na základe čoho škola teraz disponuje kvalitným priestorom na cvičenie pre žiakov i ďalších užívateľov (stolnotenisový klub, boxerský klub, futbalový klub).
Sociálne zariadenia na jednotlivých poschodiach (pri triedach) sú z časti rekonštruované (1. a 2. poschodie na druhom stupni). Avšak sociálne zariadenia na najvyšších poschodiach prvého i druhého stupňa ako i sociálne zariadenia pri školskom klube nutne potrebujú rekonštrukciu z dôvodu veľkého počtu detí používajúcich tieto zariadenia. Taktiež by bolo potrebné vymaľovať priestory školy (chodby) a zvážiť výmenu svietidiel (úspora elektrickej energie i nevhodnosť daného svietenia vzhľadom na jeho opotrebovanie).

*Vonkajšie priestory – areál školy*

Areál školy zaberá pomerne veľkú plochu, využiteľnú na voľnočasové aktivity, šport či školskú záhradu. V priestore za telocvičňou je pôvodné školské ihrisko so železnými preliezkami a pieskoviskom. Toto ihrisko využívajú deti zo školského klubu alebo materskej školy v letných mesiacoch (v čase veľkých horúčav).
Za budovou sa nachádza veľké priestranstvo, ktoré sa v budúcnosti plánuje využiť ako športovisko – bežecká dráha s ihriskom. V súlade s týmto plánom obec podáva projekt na podporu financovania. Momentálne je betónová plocha využívaná na športové hry počas telesnej a športovej výchovy v prípade dobrého počasia.
V rámci rekonštrukcie materskej školy bolo vedľa budovy materskej školy vybudované nové detské ihrisko určené pre deti MŠ a ŠKD. Ihrisko je oplotené, sú v ňom dve veľké pieskoviská a cvičebná zostava.
V budúcnosti plánuje zriaďovateľ revitalizovať priestor átria medzi budovami školy. Cieľom je odstrániť betónovú plochu a vytvoriť zelenú zónu na učenie, tzv. „prírodnú učebňu“, priestor na oddych počas prestávok a školské záhony.
V priestore areálu plánujeme vytvoriť školskú záhradu s prvkami na podporu rozvíjania prírodovednej gramotnosti a environmentálneho cítenia detí.
V blízkej budúcnosti je v súvislosti s projektom budovania cyklotrasy cez dedinu plánované osadiť dva cyklostojany  pred vchod do ZŠ a MŠ na podporu ekologickej dopravy ako aj zdravého pohybu detí.

 *Školské pomôcky, vybavenie IKT, knižnica*

V súvislosti s neustálym napredovaním v oblasti technických vymožeností sa naša škola snaží o obnovu školského vybavenia a pomôcok pre žiakov. Počas roka boli zakúpené glóbusy do tried, mapy, knihy do knižnice na vzdelávanie učiteľov v rôznych oblastiach. Do každej triedy v škole sme zakúpili a nainštalovali reproduktory. V každej triede je pripojenie na internet. Do každej triedy sme zaobstarali notebook (použitý), vďaka tomu môžu učitelia priamo na hodine zapisovať do elektronickej triednej knihy a žiackej knižky, ako aj využívať učebné materiály – momentálne len na počúvanie (slovenský jazyk, cudzie jazyky, hudobná výchova, ...). Naším plánom je prostredníctvom sponzorov alebo projektu získať financie na zakúpenie dataprojektora a premietacieho plátna do každej triedy, aby učitelia i žiaci mohli naplno využívať všetky dostupné možnosti vzdelávania.

Na konci školského roka (v letných mesiacoch) sme digitalizovali školskú knižnicu. V spolupráci s obecnou knižnicou sme získali systém na elektronickú evidenciu kníh. Poverená pracovníčka – školská knihovníčka vykonala s pomocou kolegov inventúru a evidenciu kníh v školskej knižnici. V budúcom školskom roku plánujeme dokončiť nahrávanie kníh do systému a vytvorenie čitateľských kont pre žiakov a učiteľov.

 **Materská škola**

*Rekonštruované priestory – učebne*

V uplynulom školskom roku prebehla rekonštrukcia priestorov materskej školy. Rekonštrukcia trvala počas celého školského roka. Pristavovali sa priestory na rozšírenie učební – herní, aby sa vytvoril samostatný priestor na spanie. Počas rekonštrukcie prebiehali práce – výmena podláh a kúrenia, osadenie nových okien, maľovanie stien, výmena svietidiel. V rámci zútulnenia priestoru boli na steny tried a chodieb namaľované maľby s detským motívom. Do tried bol zakúpený nový nábytok – postieľky, stoly, stoličky, katedra, skriňové zostavy.

*Sociálne zariadenia, chodby*

Rekonštrukcia prebiehala aj v sociálnych zariadeniach škôlky. Boli osadené nové sociálne zariadenia, batérie, priestory boli vymaľované a nanovo obložené. Na prvom poschodí pribudla jedna kúpeľňa s umývadlami a toaletami, ako aj práčovňa so sušiarňou. Na chodbách boli zriadené šatne, kde boli zakúpené nové šatňové zostavy. V priestoroch chodieb na prízemí i prvom poschodí vznikol priestor na cvičenie s osadením telocvičňových prvkov.

*Detské ihrisko*

V areáli školy vedľa budovy MŠ bolo vybudované nové detské ihrisko.

**Školská jedáleň**

Školská jedáleň má kapacitu cca 100 miest pre žiakov základnej školy a 50 miest pre žiakov materskej školy. Žiaci a deti MŠ sa stravujú v im vyhradených priestoroch jedálne, deti z MŠ sa pri jedle nepremiešavajú so žiakmi ZŠ. Deti materskej školy sa stravujú po skupinách resp. podľa tried v čase od 11.30 do 12.30. Na stravu prichádzajú postupne. Žiaci ZŠ prichádzajú na obed po 4., 5., 6. vyučovacej hodine – podľa rozvrhu vyučovacích hodín. V jedálni je vždy pedagogický dozor, ktorý dbá na hygienu, bezpečnosť a kultúrne stravovanie žiakov.

 **Školský klub detí**

Školský klub má v bežnej prevádzke dve oddelenia umiestnené v dvoch samostatných miestnostiach. V danom školskom roku bolo z dôvodu uvoľnenia priestorov pre MŠ potrebné vytvoriť z oddelení v doobedňajších hodinách plnohodnotné triedy. V týchto triedach boli vyučovaní prváci, ktorí následne zostávali v priestoroch v družine.
Školský klub má momentálne postačujúce vybavenie (stoličky, nábytok). Pravidelne dopĺňame spotrebný materiál na tvorivú činnosť detí. Podľa finančných možností dokupujeme hračky, športové potreby. Časť hračiek a detských kníh získavame do školského klubu formou daru.

**Finančné a hmotné zabezpečenie**

**Finančné a hmotné zabezpečenie ZŠ – prenesené kompetencie**
Rozpočet ZŠ (mzdy, odvody, energie, prevádzka) 475 818,00
*Dohodovacie konanie + 56 315,00
--------------------------------------------------------------------------------------------------------***ROZPOČET ZŠ 532 133,00**

**Iné:**

Príspevok na učebnice 1 012,38

Asistenti učiteľa 33 264,00

Vzdelávacie poukazy 7 853,00

Škola v prírode 2 800,00

LVVK 1 650,00

Príspevok pre soc. znevýhodnené deti 1 350,00

Dopravné 2 123,00

Odchodné 0,00

Deti v hmotnej núdzi – šk. pomôcky 298,80

**Spolu
---------------------------------------------------------------------------------------Rozpočet ZŠ – normatív 582 484,18**

Dotácia z obce 24 273,52

--------------------------------------------------------------------------------------------------------**ROZPOČET ZŠ spolu 606 757,70**

**Finančné a hmotné zabezpečenie MŠ, ŠJ, ŠKD – originálne kompetencie**

Materská škola (mzdy, odvody, energie, prevádzka) 221 257,11

ŠKD 43 274,16

Školská jedáleň 164 515,63

**Spolu 429 046,90**

*Dotácia štátu na 5-ročné deti (predškoláci) - 5 777,00 - započítané v OK (MŠ)*

*Dotácia štátu na stravu žiakov - 22 880,26 už sú zarátané v OK (ŠJ)
(predškoláci + žiaci - 1,20 eur)*

--------------------------------------------------------------------------------------------------------

**SPOLU (PK + obec + OK + dotácia + stravné) 1 035 804,60**

**Odvody obci**

Poplatok (ŠKD, MŠ, nájom, správny poplatok) **14 478,43**

**Výsledky a výzvy základnej školy**

Pozitívne výsledky, napredovanie vychádzajúce zo silných stránok a podpory okolia, ako aj výzvy vyplývajúce zo slabých stránok a rizík ohrozujúcich chod školy ukazuje SWOT analýza základnej školy.

|  |  |
| --- | --- |
| SILNÉ STRÁNKY* zvyšujúca sa odbornosť pedagogických zamestnancov
* ochota pedagogických zamestnancov vzdelávať sa v rôznych oblastiach, inovovať vyučovací proces
* ochota pedagogických zamestnancov zapájať sa do nových aktivít, projektov, podujatí
* zvyšovanie kvality vybavenosti tried a učební
* riešenie problematiky detí s ťažkosťami vo vzdelávaní a výchove
 | SLABÉ STRÁNKY* nekvalifikované vyučovanie niektorých predmetov
 |
| PRÍLEŽITOSTI* Silná podpora zo strany zriaďovateľa
* Podpora Rady školy, ZRŠ
* Spolupráca s dobrovoľníkmi, združeniami obce, športovými klubmi
* Účasť v projekte „Pomáhajúce profesie v edukácii detí“
* Účasť v projekte Teach for Slovakia
* Výrazné zlepšovanie materiálno-technických podmienok školy
 | RIZIKÁ* Nedostatok finančných prostriedkov na ohodnotenie kvality práce zamestnancov školy počas roka
* Nedostatok finančných prostriedkov na zabezpečenie príjemného prostredia na prácu a vzdelávanie
* Nedostatočná legislatívna podpora pri riešení problémov žiakov v správaní, zanedbávaní školskej dochádzky, ...
 |

**Plnenie stanovených cieľov – vízie do budúcnosti**

* + **V edukačnej oblasti** naďalej pokračovať v intenzívnom vzdelávaní pedagógov, podporovať individuálne vzdelávanie formou webinárov i spoločné vzdelávanie v rámci kolegiálnej spolupráce
		- *vzdelávanie zamerané na prácu s deťmi so ŠVVP, inovačné metódy, zážitkové učenie*
	+ **V oblasti komunikácie** pokračovať v intenzívnom zapájaní rodičov do diania v škole, vo využívaní rôznych informačných kanálov na zabezpečenie pravidelnej komunikácie s rodičmi o napredovaní ich dieťaťa
	+ *vytvoriť učiteľom podmienky pre komunikáciu s rodičmi elektronickou formou, prezentovať stránku školy medzi rodičmi i širším okolím ako hlavným zdrojom informácií o dianí v škole*
	+ **V oblasti emocionálnej a sociálnej** naplno využiť potenciál projektu *Pomáhajúce profesie...*, vytvoriť pevný základ pre riešenie vzťahov v triede i škole, udržiavanie pozitívnej klímy v školskom prostredí

		- *vytvárať pre pedagogických zamestnancov prostredie na spoluprácu, vzájomnú podporu odborníkov medzu sebou pri starostlivosti o žiaka*
	+ **V oblasti zdravého životného štýlu** podporovať environmentálne cítenie, lásku k prírode i sebe samému formou rôznych aktivít a starostlivosťou o svoje okolie (trieda, škola, areál, ...) i vlastné telo (športové aktivity, ...).
	+ *vybudovať školskú záhradu, s podporou zriaďovateľa vybudovať cyklostojany a športovisko*
	+ **V materiálno-technickej oblasti** hľadať zdroje na zvyšovanie kvality vybavenosti tried a učební.
	+ *Hľadať sponzorov a zapájať sa do rôznych projektov s cieľom získať finančnú podporu na zlepšovanie technickej vybavenosti školy*
	+ **V oblasti personalistiky a riadenia** sa zameriavať na vytváranie pozitívnej klímy a príjemných podmienok na prácu v škole.

		- *Každoročne zisťovať mieru napĺňania cieľov formou dotazníkov*

**Voľnočasové aktivity**

|  |  |
| --- | --- |
| **Názov záujmového krúžku** | **Vedúci** |
| **Divadelný krúžok** |  Mgr. Zuzana Pucherová, PhD.  Mgr. Vladimíra Perničková |
| **Futbal - mladší žiaci** |  Karol Kozák |
| **Hasičský krúžok** |  Miriam Stašková |
| **Krúžok výtvarných a tvorivých aktivít** |  Andrea Krajčírová Záhradníková |
| **Ľudové spevy a tance** |  Svetlana Valachovičová |
| **Mladé majsterky** |  Mgr. Rebecca Murray |
| **Šachový krúžok** |  Mgr. Milan Hruboš |
| Športový krúžok – mladší žiaci |  Mgr. Peter Riškagr |
| Športový krúžok – starší žiaci |  RNDr. Pavel Bernát |
| Stolný tenis |  Ľubomír Hollý |
| **Záhradkársky krúžok** |  Mgr. Dagmar Kubinová |
| **Zumba** |  Andrea Gábová |

**Súhrnná správa o realizácii školského vzdelávacieho programu počas mimoriadneho prerušenia školského vyučovania**

**Činnosť v čase mimoriadnej situácie**

Od 13. marca 2020 do 30. júna 2020 prebiehalo v škole vyučovanie mimoriadnym spôsobom v súlade s nariadeniami hlavného hygienika a Ministerstva školstva, vedy, výskumu a športu. O spôsobe vyučovania, metódach, formách a hodnotení informuje škola v súhrnnej správe. Prílohou správy sú správy metodických orgánov, ktoré stručne hodnotia situáciu, spôsob vzdelávania i hodnotenia – priebežného či súhrnného v závere školského roka.

 **Dištančné vzdelávanie**

Dištančné vzdelávanie je vzdelávanie, počas ktorého sa žiak vzdeláva v domácom prostredí, pričom je v spojení s učiteľom/učiteľmi, ktorí mu zadávajú úlohy, kontrolujú ich vypracovávanie, hodnotia jeho napredovanie a spoločne hľadajú cestu k dosahovaniu požadovaných výsledkov.

 **Spôsob zavedenia dištančného vzdelávania**

Po uzavretí škôl sme v našej škole začali s dištančným vzdelávaním prostredníctvom internetu. Základným médiom pri spojení so žiakmi a rodičmi bola naša web stránka. Prostredníctvom nej sme mohli žiakom posielať zadania úloh, zadávať im kontrolné testy, hodnotiť ich v elektronickej žiackej knižke. Formou posielania správ bolo možné komunikovať s rodičmi i so žiakmi samotnými.
Z toho dôvodu v úvodných týždňoch prebehlo niekoľko online stretnutí pedagógov a bolo vydaných niekoľko pokynov vedením školy o spôsobe ako pracovať s edupage stránkou.
Následne boli pokyny zverejňované aj na stránke, aby pomohli žiakom i rodičom zorientovať sa v práci na internete.

 **Vzájomná komunikácia pedagogických zamestnancov školy**

V prvých týždňoch prebiehala komunikácia medzi pedagogickými zamestnancami telefonicky a e-mailom. Následne sme sa začali stretávať online využívajúc platformu ZOOM. V rámci kolegiálnej pomoci si učitelia navzájom pomáhali s pripojením do platformy, spôsobom komunikácie, učili sa vytvárať skupiny a začali realizovať aj online hodiny. Online hodiny prebiehali najmä na druhom stupni, keďže starší žiaci sú samostatnejší pri vzdelávaní i práci s počítačom alebo mobilom.

Následne sme sa pravidelne stretávali na online poradách raz za dva týždne, kde sme reflektovali, akým spôsobom vyučovanie prebieha, ako spolupracujú žiaci, rodičia, aké sú výsledky či ťažkosti, koľko detí sa nezapája.

Naďalej prebiehala komunikácia medzi pedagógmi telefonicky a e-mailom v prípade ťažkostí týkajúcich sa jednotlivých žiakov (nezapájanie sa do vyučovania, nereagovanie na výzvy, ...).

 **Komunikácia s rodičmi a žiakmi**

Komunikácia so žiakmi a rodičmi prebiehala formou:

* mobilnej komunikácie,
* prostredníctvom sociálnych sietí (facebook, Messenger, ...),
* mailovou komunikáciou,
* osobným doručením PL do schránky (do školy, priamo k deťom či učiteľom domov),
* online hodiny boli realizované cez platformu ZOOM.

 **Spôsob vzdelávania na prvom stupni ZŠ**

Žiaci 1. stupňa sa vzdelávali dištančne. Komunikácia so žiakmi a výučba prebiehala cez edupage, sociálne siete a telefonicky. Žiaci, ktorí nemali prístup k internetu, dostávali úlohy a pracovné listy do poštových schránok, chodili si po zadania k pani učiteľkám alebo im boli úlohy distribuované prostredníctvom pedagogických asistentov.
Vypracované úlohy žiaci posielali učiteľom mailom alebo ich prinášali do schránok (do školy alebo k učiteľom domov).
U žiakov vo vyšších ročníkoch (3. – 4. ročník) prebiehali mnohé hodiny formou online vzdelávania.

**Spôsob vzdelávania na druhom stupni ZŠ**

Hodiny matematiky, informatiky a prírodovedných predmetov počas mimoriadnej situácie boli učené dištančnou formou. Žiakom boli zadané domáce úlohy na Edupage. Žiaci pracovali s učebnicou pri opakovaní učiva. Nové učivo bolo vysvetlené v dokumentoch a zadané na stránke školy. Jednotlivé tematické celky boli žiakom bližšie vysvetlené v elektronickej komunikácii – mailom, alebo telefonicky. Na stránke školy boli uvedené aj konzultačné hodiny. Žiaci i rodičia mali možnosť opýtať sa na správne riešenie úlohy. Dištančné vzdelávanie bolo na báze zopakovania učiva zábavnou formou. Žiakom boli zadávané úlohy i z materiálov, ktoré sprístupnilo MŠ SR. V televíznom vysielaní Školský klub boli zábavnou formou vysvetlené rôzne matematické úlohy. Žiakom bola zadaná úloha, pri riešení ktorej uvádzali získané vedomosti z vysielania. Žiakom bola zadávaná online úloha. Na stránke matika.sk hrali rôzne matematické hry, na záver ktorých sa presvedčili o úspešnosti riešenia. Mali možnosť aj zopakovať si učivo. Menej zdatní žiaci si mohli vybrať aj zadanie úloh z nižších ročníkov a získať kompetencie na riešenie matematických úloh.

Slovenský jazyk, cudzie jazyky a spoločenskovedné predmety boli vyučované online formou. Učitelia zadávali žiakom prácu prostredníctvom Edupage, pravidelne s nimi komunikovali a reflektovali ich prácu. Využívali na to podklady pripravené v elektronickej podobe, online kvízy, vzdelávacie videá, prezentácie v PowerPointe, žiaci pracovali taktiež na rôznych projektoch. Pomocou programu/aplikácie ZOOM boli realizované aj online hodiny. Vzhľadom na mimoriadnu situáciu nebolo v niektorých predmetoch možné splniť TVVP, a preto budú TVVP pre ďalší rok upravené a doplnené o témy, ktoré neboli prebraté v tomto školskom roku. Počas dištančného vyučovania bola miera zapájania sa detí do práce rôzna a aj na túto skutočnosť treba pri tvorbe TVVP myslieť. Časť žiakov sa z objektívnych, ale aj subjektívnych príčin do online vyučovania zapájala menej alebo vôbec. Bude preto potrebné realizovať v septembri kontrolu vedomostí nadobudnutých počas dištančného vyučovania a vyhodnotiť situáciu pre každú triedu.

Vyučovanie výchovných predmetov počas dištančného vzdelávania prebiehalo formou zadávania týždenných až dvojtýždenných úloh. V telesnej a športovej výchove boli žiakom zadávané týždenné cvičebné plány, podľa ktorých sa snažili vyučujúci udržať žiakov v potrebnej kondícii a zručnostiach v rôznych športových hrách. V hudobnej, výtvarnej, náboženskej a etickej výchove ako aj technike posielali žiaci priebežne vypracované domáce úlohy: prezentácie v Power Pointe, odfotené výtvarné práce, pracovné listy, odpovede vo Worde. Dlhší časový limit bol zadávaný z dôvodu ponechania väčšieho času na vzdelávanie v základných predmetoch ako jazyky a prírodovedné predmety.

 **Práca so žiakmi bez prístupu k online vzdelávaniu**

Žiaci, ktorí nemali prístup k online vzdelávaniu, pracovali formou vypracovávania pracovných listov, ktoré si prichádzali vyzdvihnúť do školy. Vypracované PL opäť prinášali do školy a vhadzovali ich do schránky. V prípade potreby konzultácie žiaka s vyučujúcim prebiehalo stretnutie po dohode v priestore vestibulu školy alebo v exteriéri areálu školy s dodržaním všetkých bezpečnostných opatrení.

 **Hodnotenie žiakov**

Po vydaní usmernenia ministra školstva k hodnoteniu žiakov počas dištančného vzdelávania sme na základe vzájomnej dohody rozhodli o nasledovnom hodnotení:

* **Priebežné –** hodnotenie slovne formou komentárov práce žiakov, vyhodnotenia výsledkov, postupu i snahy zapájať sa a aktívne pracovať.
* **Súhrnné –** hodnotenie slovne formou reflexie práce žiaka počas prezenčného i dištančného vzdelávania v druhom polroku.

O spôsobe hodnotenia rozhodla pedagogická rada formou zaslania vyplneného dotazníka riaditeľke školy. Dotazníky a ich vyhodnotenie, podklady k hodnoteniam jednotlivých predmetov, vzory vysvedčení sú súčasťou dokumentácie týkajúcej sa dištančného vzdelávania v čase mimoriadnej situácie.
Súčasť dokumentácie tvoria i záverečné správy metodických orgánov, obsahujúce hodnotenie splnenia TVVP vyučujúcimi, ako aj súhrn učiva, ktoré je potrebné preniesť do budúceho školského roka, či učiva, ktoré je potrebné podrobnejšie zopakovať.
Dokumentácia obsahuje i dodatky k prevádzkovým poriadkom, ktoré riešia organizáciu vyučovania po obnovení prevádzky škôl od 1. júna 2020 – hygienické a bezpečnostné opatrenia, organizácia vyučovania na prvom i druhom stupni, prevádzku ŠKD i MŠ.

 **Preskúšanie žiakov**

Z dôvodu nezapájania sa do vzdelávania počas mimoriadnej situácie v čase dištančného vzdelávania či obnoveného vzdelávania v júni 2020 nebolo dvom žiakom vydané vysvedčenie a boli vyzvaní na preskúšanie. Preskúšanie sa konalo v auguste 2020. Dokumentácia k preskúšaniu je súčasťou dokumentácie o komisionálnych skúškach.

 **Závery z dištančného vzdelávania**

Vyučujúci sa veľmi dobre zhostili novej a ťažkej úlohy vzdelávať žiakov inou formou ako prezenčne. Ochotne využívali vlastné zdroje (PC, mobil, ...) na pokrytie spojenia sa so žiakmi a rodičmi, komunikovali, vzdelávali sa ako riešiť vzdelávanie online.
Väčšina žiakov počas dištančného vzdelávania pracovala veľmi pekne, pravidelne odpovedali, vypracovávali úlohy včas a na sebe primeranej úrovni. Taktiež rodičia ochotne spolupracovali a pomáhali deťom plniť školské povinnosti.
Napriek tomu máme isté percento detí, ktoré sa napriek možnostiam do vzdelávania nezapájali, veľmi málo komunikovali, úlohy plnili nepravidelne a slabo. Na intervenciu zo strany učiteľov i vedenia školy žiaci i rodičia reagovali sporadicky, k náprave prišlo len na chvíľu, prípadne vôbec.

**Návrhy a opatrenia v prípade opätovného zavedenia dištančného vzdelávania v školskom roku 2020/2021**

* Opätovne zistiť formou dotazníkov možnosť zapojenia sa žiakov do dištančného vzdelávania.
* Preškoliť pedagogických zamestnancov v platforme MS Office 365, MS Teams, ktoré budú využívané na „online“ vzdelávanie.
* Preškoliť žiakov v používaní tejto platformy.
* Informovať rodičov o spôsobe inštalovania a fungovania MS Teams, MS Office 365.
* Úpraviť rozvrhy.
* Nastaviť pravidlá dištančného vzdelávania (pomoc s vytvorením harmonogramu vzdelávania sa doma, ...).
* Vytvoriť zoznam žiakov, ktorí nemajú možnosť zapájať sa do vyučovania prostredníctvom internetu a pripraviť pre nich plán prezenčného vzdelávania.

**Správa o výchovno-vzdelávacom procese v materskej škole**

**Údaje o počte detí materskej školy**

|  |  |  |
| --- | --- | --- |
| **Deti podľa veku** | **Stav k 15. 9. 2019** | **Stav k 31. 8. 2020** |
| **Počet****tried** | **Z toho****špec. triedy** | **Počet detí** | **Z toho****v špec. triedach** | **Z toho integr.** | **Počet****tried** | **Z toho****špec.****triedy** | **Počet****detí** | **Z toho****v špec.****triedach** | **Z toho****integr.** |
| **3 – 4-ročné** | 2 | 0 | 34 | 0 | 0 | 2 | 0 | 41 | 0 | 0 |
| **4 – 5-ročné** | 1 | 0 | 30 | 0 | 0 | 1 | 0 | 29 | 0 | 0 |
| **5 – 6-ročné** | 2 | 0 | 34 | 0 | 0 | 2 | 0 | 34 | 0 | 0 |
| **Spolu** | 5 | 0 | 98 | 0 | 0 | 5 | 0 | 104 | 0 | 0 |

MŠ má 5 oddelení:

* I. oddelenie (2,5-4.ročné deti),
* II. oddelenie ( 3- 4,5. roč. deti),
* III. oddelenie (4 – 5roč. deti),
* IV. oddelenie (4,5-6 roč. deti),
* V. oddelenie (5 – 6-roč.deti).

Poskytuje celodennú a poldennú starostlivosť deťom vo veku od 2,5 do 6 rokov, deťom s odloženou a dodatočne odloženou povinnou školskou dochádzkou.

Z dôvodu rekonštrukcie MŠ boli v tomto školskom roku prijímané deti mladšie ako 3 roky len na základe individuálnych požiadaviek rodičov (pracovná vyťaženosť rodičov, sociálny status rodiny a pod.) a  trieda predškolských detí sa zlučovala v poobednom režime.

MŠ pracuje v 5 oddeleniach v dvojzmennej prevádzke, ktorá je v pondelok až piatok v prevádzke od 6.00 hod. do 17.00 hod. V I., II., III, V. oddelení sú k dispozícií dve plne kvalifikované učiteľky, v  IV. oddelení je k dispozícií jedna plne kvalifikovaná učiteľka. V spolupráci s ÚPSVaR Malacky nám bolo umožnené na základe dohody získať 1 asistentku učiteľa po dobu 6 mesiacov. Asistentka vypomáhala v V. oddelení.

MŠ zabezpečuje na žiadosť rodičov záujmovú činnosť *Základy anglického jazyka* u detí predškolského veku v spolupráci s CVČ Malacky, krúžok výtvarnej výchovy, športovo-tanečný krúžok a náboženskú výchovu *Stretnutie s Ježiškom*. Krúžok nemeckého jazyka funguje v spolupodieľaní sa na projekte obcí *Pomoravie- Interkulturálne vzdelávanie detí a dospelých.*

**Údaje o počte zapísaných detí do 1. ročníka ZŠ, ktoré navštevovali tunajšiu MŠ**

Chlapci 18

Dievčatá 16

Odklad 1

Spolu 34

Počet zaškolených detí v MŠ 35

**Výchova a vzdelávanie detí predškolského veku v materských školách**

V MŠ je zabezpečená príprava do prvého ročníka formou výmenných návštev prvákov a predškolákov, spolupodieľanie sa na spoločných kultúrnych na športových akciách MŠ a ZŠ.

V spolupráci s CVČ sa deti oboznamujú hravou formou so základmi anglického jazyka, uplatňujú a rozvíjajú si svoje pohybové nadanie v športovo-tanečnom krúžku. V spolupráci s CPPPaP Malacky absolvovali deti orientačné vyšetrenie školskej zrelosti so súhlasom rodiča, ktoré je usmernením nielen pre pedagogických zamestnancov, ale i rodičov. V mesiaci jún sa mali 4-5 ročné deti zúčastniť screeningového logopedického vyšetrenia, ktoré bolo pre uzavretie škôl z dôvodu koronavírusu zrušené.

**Údaje o fyzickom počte zamestnancov a plnení kvalifikačného predpokladu pedagogických zamestnancov MŠ ku dňu koncoročnej kvalifikácie (§ 2 ods. 1 písm. g)**

|  |  |
| --- | --- |
| **Materská škola** | **Počet zamestnancov** |
| Pedagogickí zamestnanci |  |
| kvalifikovaní | 8 |
| * nekvalifikovaní
 |  |
| * dopĺňajú si vzdelanie
 | 1 |
| Nepedagogickí zamestnanci |  |
| * upratovačky
 | 2 |
| Zamestnanci MŠ spolu | 11 |

**Údaje o ďalšom vzdelávaní pedagogických zamestnancov materskej školy v školskom roku 2015/2016 (§ 2 ods.1 písm. h)**

Vzdelávanie pedagogických zamestnancov v tomto školskom roku prebiehalo skupinovou formou alebo samoštúdiom. Všetci pedagogickí zamestnanci sa zúčastnili aktualizačného vzdelávania podľa Plánu osobného rozvoja. Pre uzavretie škôl kvôli epidémii koronavírusu sa učitelia venovali prevažne domácemu samoštúdiu a tvorbe portfólia.

|  |  |  |
| --- | --- | --- |
| **Názov vzdelávania** | **Počet vzdelávaných** | Priebeh vzdelávania (počet) |
| **ukončilo** | **pokračuje** | **začalo** |
| *Projektové vyučovanie a jeho využitie v MŠ* | 9 | 9 |  |  |
| *Tvorba portfólia pg. zamestnanca* | 2 |  |  | 2 |

**Údaje o aktivitách a prezentácii materskej školy na verejnosti**

Všetky aktivity sú tradičnými podujatiami usporiadanými v našej škôlke. Väčšinu z nich realizujeme v spolupráci s rodičmi. Na všetkých podujatiach je vysoká účasť rodičov, čo nasvedčuje tomu, že materská škola poskytuje veľké množstvo možností a dáva priestor na spoluprácu, ktorej sa nebránime a pozitívne ju prijímame

* Mesiac úcty k starším – kultúrny program detí MŠ, v spolupráci s obecným úradom v kultúrnom dome
* Pochod svetlonosov – v spolupráci s rodičmi
* Zber papiera – v spolupráci so ZŠ a s rodičmi
* Mikuláš – v spolupráci so ZRŠ
* Vianočná besiedka – vystúpenie detí rodičom, v spolupráci s rodičmi a ZRŠ
* Výchovné koncerty, divadelné predstavenia – podľa ponuky, v spolupráci so ZRŠ
* Karnevalový deň – v spolupráci so ZRŠ
* Rozlučka s predškolákmi

Podujatia, ktoré sa mali uskutočniť ( pre uzavretie škôl sa neuskutočnili)

* Stretnutie s knihou – v spolupráci s centrom záujmových aktivit
* Predplavecký výcvik
* Deň narcisov – v spolupráci so ZŠ
* Deň matiek – vystúpenie detí v KD a v MŠ, v spolupráci s obecným úradom ZRŠ
* Fotografovanie detí MŠ
* Týždeň detskej radosti- v spolupráci so ZRŠ
* Školský výlet – ZOO Hodonín, v spolupráci so ZRŠ

Prezentácia MŠ v rámci celookresných akcií:

* Kreslím, kreslím maľujem – zrušené
* Mám básničku na jazýčku – zrušené

**Krúžky v MŠ**

* výtvarný krúžok
* nemecký jazyk
* anglický jazyk
* športovo-tanečný krúžok
* náboženský krúžok- stretnutie s Ježiškom

**Údaje o priestorových a materiálnych podmienkach materskej školy** V danom školskom roku mala MŠ 5 tried – dve celodenné a jednu poldennú. Z dôvodu prebiehajúcej rekonštrukcie bola MŠ dočasne umiestnená v priestoroch ZŠ (priestory prvého stupňa).

Materská škola je v objekte základnej školy na prvom a druhom podlaží so spoločným hlavným vchodom do ZŠ s MŠ . Triedy, do ktorých sú deti zaradené podľa veku, slúžia v dopoludňajších hodinách ako herne. Umyvárne a WC sú prispôsobené veku a vzrastu detí. Šatne sú umiestnené na prízemí pre všetky deti.

Na prvom poschodí ZŠ sa nachádza prvá a druhá trieda MŠ so spoločným prechodom, ktorá je určená pre najmladšie deti. Pri týchto triedach sa nachádza umyváreň s WC (samostatne pre dievčatá a chlapcov), ktoré sú určené primárne pre deti MŠ. Na druhom poschodí sa ďalej nachádzajú 3 triedy pre staršie deti, ktoré plnia v doobednom čase funkciu herne a v poobednom čase odpočinkovú miestnosť. Poschodie je so samostatným uzamykateľným vchodom.

 V súvislosti s plnením učebných plánov a učebných osnov sa materiálne vybavenie materskej školy stále viac skvalitňuje a výchovno-vzdelávací proces zefektívňuje, obohacuje sa o tvorivý prístup učiteliek, uprednostňuje sa individuálny prístup, edukačné aktivity prevládajú nad klasickou edukáciou. Pri plnení úloh sa využívajú nové didaktické pomôcky, pracovné zošity, IKT…

Podľa finančných možností sa doplňuje didaktická technika, detská knižnica, pomôcky na výtvarnú a pracovnú výchovu.

 **Cieľ MŠ určený v koncepčnom zámere rozvoja školy na príslušný školský rok a vyhodnotenie jeho plnenia**

Prvoradou úlohou bolo pokračovať a skvalitniť prácu so ŠVP tak, aby sme pre deti vytvorili priaznivú výchovno-vzdelávaciu klímu a učenie realizovali formou hry, s využitím rôznej dostupnej literatúry, s dodržiavaním psychohygienických podmienok, rozložením edukačných aktivít do všetkých oblastí režimu dňa.

Dôležitá bola aj otázka plánovania edukačných aktivít v triedach, správny výber špecifických cieľov, ich realizácia u každého dieťaťa, prispôsobenie cieľov pre mladšie deti, lebo ciele sú stanovené na strop pre deti 5 – 6-ročné, ako aj kompetencie, ktoré v závere predškolského obdobia dosiahnu a zvládnu, čoho dokladom je aj osvedčenie o absolvovaní predprimárneho vzdelávania ( vydané na písomnú žiadosť zákonného zástúpcu).

Vo výchovno-vzdelávacej oblasti sme si stanovili a plnili tieto ciele:

* V plnej miere sa oboznámiť s novou školskou legislatívou (z. 138/2019, ktorý dopĺňa zákon 245/2008 Z. z., Vyhláška 306/2008 Z. z. a ďalšie)
* Posilniť individuálny prístup k deťom, najmä k deťom s odloženou povinnou školskou dochádzkou.
* Podporovať rozvoj grafomotorických zručností detí.
* Rozvíjať emocionálnu inteligenciu dieťaťa v celom výchovnom procese.
* Zvýšiť kvalitu plánovania výchovno-vzdelávacej činnosti
* V pedagogickom procese klásť dôraz na rozvoj komunikačných schopností , predčitateľskej a prírodovednej gramotnosti detí.
* Uplatňovať aktivizujúce metódy a formy práce, problémové učenie, posilňovať schopnosť sebahodnotenia a hodnotenia deti.
* Využívať progresívne formy a metódy práce v praktických manipulačných činnostiach, posilňovať u deti sebadôveru, rozvíjať samostatnosť a rozhodnosť pri riešení konkrétnych problémov.

Vzdelávanie a výchova detí sa naďalej uskutočňovala podľa ŠkVP „Levárníček“

Naším poslaním je prostredníctvom aktívneho procesu učenia založeného na hodnotách solidárnosti, rovnosti, príležitosti, tolerancie, zbližovania, spolupráce a pomoci rozvíjať:

* kognitívne stránky dieťaťa, jeho intelektuálne a poznávacie schopnosti (myslenie, pamäť, vnímanie, pozornosť),
* afektívne zručnosti zahrňujúce oblasť formovania empatických zručností, postojov, sociálno-komunikačných zručností a hodnotovej orientácie
* sociálne návyky rozvíjajúce praktickú zručnosť, ktorá umožní aplikovateľnosť získaných poznatkov a ich použiteľnosť v praxi, využívanie alternatívnych vyučovacích pomôcok;
* celú osobnosť dieťaťa, jeho pozornosť, sebakontrolu a samostatné kritické myslenie, kooperatívnosť, spoluprácu, empatiu...;
* individuálnym prístupom vo výchovno-vzdelávacom procese osobnostný rozvoj dieťaťa, vrátane detí prejavujúcich talent a nadanie.
* zamerať zvýšenú pozornosť na rozvoj predčitateľskej a prírodovednej gramotnosti

**Oblasť psychomotorických kompetencií** (používa v činnosti všetky zmysly). Rozvinutá kompetencia sa prejavuje tým, že dieťa vie z prostredia získať čo najväčšie množstvo informácií, a to tými receptormi, ktoré sú v danej situácii využiteľné.

**Oblasť komunikatívnych kompetencií** sa rozvíja usmerňovaním detí, keďže deti samotné nemajú tendenciu zdieľať svoje poznatky s ostatnými (ranný kruh). V snahe naučiť deti viesť dialóg sme sa snažili vždy rozprávať o veciach, s ktorými majú deti množstvo skúseností, pričom otázkami učiteliek boli vyzývané k prezentácii spomínaných skúseností.

**Oblasť kognitívnych kompetencií** sanajviac rozvíja tým, že deti boli navádzané a usmerňované na uvedomenie si určitých súvislostí práve prevádzanej skutočnosti s tým, čo už poznajú, pričom vieme, že práve táto aktivita nie je pre tento vek príznačná.

**Učebné kompetencie.** Detisaspontánne zapájajú do aktivít, prejavujú o ne záujem, tešia sa
z úspechu. Získané poznatky, hlavne básne, piesne, rozprávky ďalej využívame v spontánnych hrách.

**Rozvoj sociálnych kompetencií** spočíva v rozvíjaní prosociálnosti u detí, deti sa učia podriaďovať sa pravidlám, dodržiavať ich, spolupracovať pri hrách. Ak sa im to občas nepodarí, vedia ohodnotiť svoje správanie a vysvetliť, prečo je nevhodné (forma sebareflexie)

 **Osobnostné kompetencie.** Deti si uvedomujú vlastnú identitu, sú vedené k tomu, aby si uvedomovali dôsledky svojho konania vzhľadom na iné osoby, učia sa riešiť konflikty pokojnou cestou, vyjadriť svoje pocity i pocity druhých. Hlavne ranný kruh bol zameraný na hodnotenie správania kamarátov, deti sa naučili vyjadriť, čo sa im páčilo a čo nie.

 **Informačné kompetencie** sa rozvíjajú hlavne pri práci s IKT, encyklopédiami, knihami, v ktorých deti vyhľadávali obrázky zvierat, prírodných javov, remesiel.

 **Hry a hrové činnosti**Prostredníctvom hier v skupinách si deti upevňujú kladné spoločenské vzťahy, návyky, normy správania, prostredníctvom nich sa deti učia rešpektovať už vytvorené pravidlá triedy, prispôsobovať sa pravidlám skupiny, pomáhať si a spolupracovať. Veľká časť detí má osvojené kultúrno-zdvorilostné návyky, poznajú a ovládajú základné pravidlá spoločenského správania sa. Využitím zásady dôslednosti a výchovných metód pochvala, povzbudenie, úsmev, odmena sa eliminovali prvky agresivity u detí.

 **Pohybové a relaxačné cvičenia**

Dominancia perceptuálno-motorickej oblasti, zameranie na rozvoj psychomotorických kompetencií. Pohybové a relaxačné cvičenia majú často charakter spontánny, ale vo väčšej miere sú plánované. Uvedenej organizačnej forme sme venovali primeraný časový priestor, využívajúc tak záujem detí o pohyb a tiež nie príliš vhodné podmienky nášho školského dvora.

 **Edukačné aktivity**

Prevažuje kognitívna oblasť, zameranie na učebné a kognitívne kompetencie.

Edukačná aktivitasa v MŠ realizuje ako samostatná organizačná forma prevažne
s prevahou frontálnej práce s deťmi, ale veľmi je (EA) doplnená o ďalšie formy práce, ktoré prispievajú k možnosti individuálneho prístupu učiteľky k deťom vyžadujúcim osobitnú starostlivosť. Ide o zadávanie samostatnej práce, jej vyhodnocovanie, využívanie práce v skupinách s dôrazom na diferenciáciu úloh a činností podľa aktuálnych vývinových schopností detí.

**Zvyšovanie pedagogickej odbornosti učiteľov**

Učiteľky sa podľa možností zúčastňujú školení, vzdelávania, ktoré im prinášajú nové poznatky, možnosti, nápady.... Okrem školení sa učiteľky venujú i samoštúdiu a sledujú nové možnosti, inovácie pre zaujímavejšiu a kvalitnejšiu prácu s deťmi vo výchovno-vzdelávacom procese. V tomto školskom roku bola väčšina vzdelávacích ponúk pozastavená pre legislatívnu zmenu v ich hodnotení ( nový školský zákon 138/1019 Z.z.) a epidémiu koronavírusu.

 **Zameranie na utužovanie kolektívnych vzťahov**

V kolektíve materskej školy sú priaznivé vzťahy medzi zamestnancami. Zamestnanci sa medzi sebou podporujú, vzájomne si pomáhajú a vytvárajú príjemné prostredie v materskej škole.

 **Rozvoj práce s počítačom**

MŠ je súčasťou webovej stránky ZŠ. Dokumentácia MŠ je vypracovaná a uložená v počítači. Zadávanie informácií pre rodičov prebieha na webovej stránke ZŠ s MŠ a sociálnej sieti Facebook pod názvom Materská škola Veľké Leváre.

**Podporovať jazykovú zdatnosť**

V spolupráci s CVČ deťom poskytujeme oboznamovanie sa hravou formou s cudzím jazykom (AJ), zapojenie sa do projektu Interkulturálne vzdelávanie detí, žiakov a pedagógova (NJ).

**Zameranie na výchovu a vzdelávanie**

Skvalitňuje sa výchovno-vzdelávací proces v predškolskej triede a tým sa zabezpečuje i plynulejší prechod detí do ZŠ. Väčšia pozornosť sa venuje deťom s poruchami reči, rodičom sa odporúča navštíviť logopéda.

 **Spolupráca s CPPPaP**

V spolupráci s CPPPaP sa realizovalo orientačné vyšetrenie školskej zrelosti u všetkých predškolákov. Odporúčame deti na ďalšie odborné vyšetrenia.

**Oboznamovanie rodičov s legislatívou**

Na skvalitnenie spolupráce vedenia MŠ s rodičmi pravidelne aktualizujeme vytvorené informačné okienko pre rodičov – rodičia sú pravidelne informovaní o akciách MŠ, legislatívnych zmenách a iných dôležitých organizačných zmenách.

**Materiálno-technické vybavenie MŠ v spolupráci s obecným úradom, ZRŠ, radou školy, rodičmi, sponzormi**

V spolupráci so ZRŠ boli zakúpené hračky pre deti pod vianočný stromček, darčeky pre predškolákov, občerstvenie ku kultúrnym akciám. Zaplatený poplatok ZRŠ za II. polrok sa v plnej sume (16eur\*) prenáša do nového školského roka 2020/2021.

**Oblasti, v ktorých materská škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

Informáciu o týchto oblastiach uvedie materská škola podľa SWOT analýzy, t. j. silné stránky materskej školy, slabé stránky materskej školy, príležitosti a riziká.

|  |  |
| --- | --- |
| SILNÉ STRÁNKY* odbornosť pedagogických zamestnancov
* chuť pedagogických zamestnancov pracovať a ďalej sa vzdelávať
* príprava predškolákov na 1. ročník
* príprava netradičných akcií pre deti
* spolupráca s rodičmi
* prezentácia na verejnosti
 | SLABÉ STRÁNKY* nedostatočné ohodnotenie pedagogických zamestnancov
* nedostatočné priestory pre deti
* školský dvor pre deti
 |
| PRÍLEŽITOSTI* dobré podmienky na výchovu a vzdelávanie detí
* zapájanie sa do projektov
* oboznamovanie sa s cudzími jazykmi (AJ, NJ)
* výtvarný krúžok, športovo – tanečný krúžok
* tradičné kultúrne podujatia
* geograficky výhodná poloha, nízka nezamestnanosť
 | RIZIKÁ* nepriaznivý demografický vývoj
* nedostatok finančných prostriedkov
 |

**Psychohygienické podmienky výchovy a vzdelávania**

Materská škola akceptuje skutočnosť s rozdielnou rozvojovou úrovňou a rôznymi hygienickými, stravovacími, pohybovými, mravnými a emocionálnymi návykmi. Usporiadanie a striedanie činností v dennom poriadku je prispôsobené deťom a v súlade s Prevádzkovým poriadkom školy, Pracovným poriadkom školy a Školským poriadkom. Organizačné formy denného poriadku a možnosti ich usporiadania pozostáva z relatívne ustálených organizačných foriem.

Psychohygienické podmienky materskej školy hodnotíme na primeranej úrovni vzhľadom na možnosti, ktoré škola má.

Denný poriadok je vypracovaný a dodržiavaný v súlade s psychohygienickými požiadavkami detí. Je v ňom zabezpečené striedanie hrových, pohybových a riadených činností, odpočinku, pobytu detí vonku, stravovanie a pitný režim.

Výzdoba školy je na veľmi dobrej úrovni, je estetická a pôsobivá. Bohatá je aj kvetinová výzdoba, najmä chodieb, ale aj tried.

**Spolupráca materskej školy s rodičmi, o poskytovaní služieb deťom a rodičom**

Materská škola spolupracuje v oblasti výchovy a vzdelávania i v mimoškolských činnostiach
s rodičmi, základnou školou, OÚ, organizáciami, ktoré sú mimo obce, s CPPPaP.

Prioritou našej materskej školy v nasledujúcich rokoch bude venovať väčšiu pozornosť rodinnému prostrediu a zázemiu dieťaťa, vytvárať medzi materskou školou a rodinou pevný, vzájomné sa doplňujúci zväzok fungujúci na princípoch humanizmu a demokracie.

**Vzájomné vzťahy medzi materskou školou a deťmi, rodičmi, ďalšími fyzickými osobami a právnickými osobami, ktoré sa na výchove a vzdelávaní v materskej škole podieľajú.**

Tieto vzťahy sa zlepšujú a upevňujú spoločnými aktivitami a dobrou spoluprácou so zainteresovanými osobami.

V spolupráci s p. Krajčírovou pokračujeme v realizácii krúžku výtvarná výchova pre deti materskej školy. Snažíme sa umožňovať deťom zapájať sa aj do iných krúžkov.

Spolupráca pokračovala aj s p. Gábovou, ktorá realizuje pre deti športovo-tanečný krúžok.

V spolupráci s Centrom záujmových aktivít Veľké Leváre sa deti mali zúčastniť v rámci podujatia Marec mesiac knihy stretnutia s rozprávkou. Pre uzavretie škôl z dôsledku epidémie Koronavírusu sa podujatie zrušilo. V mesiaci júl prebieha v CZA každý pondelok „Prípravníček“ pre predškolákov.

**Záver**

Vypracovala: Mgr. Vladimíra Perničková

Spolupracovali: Mgr. Martina Allertová, Mgr. Lucia Ďuráková, Mgr. Milan Hruboš, RNDr. Pavel Bernát, Mgr. Katarína Klímová, Mgr. Adriana Habová

Vo Veľkých Levároch, 12.10.2020

Správa bola prerokovaná na pedagogickej rade dňa 13.10.2020.

Rada školy správu prerokovala dňa ......................................... .

Obecné zastupiteľstvo obce Veľké Leváre správu prerokovalo dňa ...........................